13.3.2023
SK
Úradný vestník Európskej únie
C 94/63
4.
Štvrtý žalobný dôvod je založený na prekročení zákonných lehôt na vypracovanie spornej správy. 5.
Piaty žalobný dôvod je založený na nesprávnom skutkovom posúdení a na nesprávnom výpočte.
Žalobca sa v tejto súvislosti domnieva, že uplatnenie nesprávnych koeficientov a pravidiel zaokrúhľovania viedli k nesprávnej celkovej známke. 6.
Šiesty žalobný dôvod je založený na porušení práva byť vypočutý, keďže žalobca a jeho hodnotiteľ prediskutovali iba časť pripomienok podaných žalobcom k návrhu správy.
Žaloba podaná 30. januára 2023 – Domator24/EUIPO – Acer (PREDATOR) (Vec T-33/23) (2023/C 94/76) Jazyk, v ktorom bola podaná žaloba: poľština Účastníci konania Žalobkyňa: Domator24 sp. z o.o.
(Zelená hora, Poľsko) (v zastúpení: T. Gawliczek, radca prawny) Žalovaný: Úrad Európskej únie pre duševné vlastníctvo (EUIPO) Ďalší účastník konania pred odvolacím senátom: Acer, Inc. (Taipei, Taiwan)
Údaje týkajúce sa konania pred EUIPO Majiteľ spornej ochrannej známky: žalobkyňa.
Dotknutá sporná ochranná známka: slovná ochranná známka Európskej únie „PREDATOR“ – ochranná známka Európskej únie č. 16 757 262.
Konanie pred EUIPO: konanie o neplatnosti.
Napadnuté rozhodnutie: rozhodnutie piateho odvolacieho senátu EUIPO z 9. novembra 2022 vo veci R 381/2022-5.
Návrhy Žalobkyňa navrhuje, aby Všeobecný súd: — čiastočne zrušil napadnuté rozhodnutie EUIPO z 9. novembra 2022 (body 1 a 2 výroku) a rozhodol, že v tejto veci nie nie sú splnené všetky podmienky stanovené v článku 53 ods.
1 písm.
a) v spojení s článkom 8 ods.
1 písm.
b) nariadenia Rady (ES) č. 207/2009, a z tohto dôvodu potvrdil prvostupňové rozhodnutie a návrh na vyhlásenie ochrannej známky Európskej únie EUTM-016757262 „PREDATOR“ za neplatnú v celom rozsahu zamietol, — uložil EUIPO povinnosť nahradiť trovy konania pred Všeobecným súdom a – podľa článku 190 ods.
2 rokovacieho poriadku – povinnosť nahradiť nevyhnutné trovy konania, ktoré žalobkyni vznikli v súvislosti s konaním pred odvolacím senátom EUIPO, — v prípade vstupu vedľajších účastníkov do konania uložil im povinnosť znášať vlastné trovy konania.
Uvádzané žalobné dôvody — Porušenie článku 53 ods.
1 písm.
a) v spojení s článkom 8 ods.
1 písm.
b) nariadenia Rady (ES) č. 207/2009 z 26. februára 2009 o ochrannej známke Európskej únie (kodifikované znenie), — porušenie zásady voľného hodnotenia dôkazov a porušenie článku 95 ods.
1 nariadenia Európskeho parlamentu a Rady (EÚ) 2017/1001 o ochrannej známke Európskej únie v spojení s článkom 55 ods.
1 a 2 a článku 22 ods.
2 delegovaného nariadenia Komisie (EÚ) 2018/625.